wannaphong/clean_thaiwikipedia huggingface dataset:
# สถาบันสมทบ
สถาบันสมทบ  คือ สถาบันการศึกษาชั้นสูงหรือสถาบันวิจัยที่เข้าสมทบในมหาวิทยาลัย ซึ่งเป็นผลสืบเนื่องมาจาก คณะรัฐมนตรีได้มีมติให้ยุบสถาบันการศึกษาที่อยู่นอกสังกัดกระทรวงศึกษาธิการ ที่ดำเนินการสอนวิชาที่มีการสอนอยู่ในความควบคุมของกระทรวงศึกษาธิการ และให้สถาบันการศึกษาในสังกัดสำนักงานคณะกรรมการการอุดมศึกษา กระทรวงศึกษาธิการ รับสถานศึกษาดังกล่าวเข้าสมทบในมหาวิทยาลัย โดยสถาบันสมทบที่สังกัดมหาวิทยาลัยต่าง ๆ มีดังนี้

 รายชื่อสถาบันสมทบ 

 สถาบันสมทบของจุฬาลงกรณ์มหาวิทยาลัย 
วิทยาลัยพยาบาลตำรวจราชกิจจานุเบกษา, พระราชกฤษฎีการับวิทยาลัยพยาบาลตำรวจ กรมตำรวจ เข้าสมทบในจุฬาลงกรณ์มหาวิทยาลัย พ.ศ. ๒๕๓๐, เล่ม  ๑๐๔, ตอน ๒๖๙ ก ฉบับพิเศษ, ๒๘ ธันวาคม พ.ศ. ๒๕๓๐, หน้า ๘๔ 
สถานศึกษาเคมีปฏิบัติhttp://lib3.dss.go.th/fulltext/dss_j/2524_95_12.pdf

สถาบันสมทบของมหาวิทยาลัยเกษตรศาสตร์ 
วิทยาลัยการชลประทานราชกิจจานุเบกษา, พระราชกฤษฎีการับวิทยาลัยการชลประทาน กรมชลประทาน เข้าสมทบในมหาวิทยาลัยเกษตรศาสตร์ พ.ศ. ๒๕๕๐, เล่ม ๑๒๔, ตอน ๓๘ ก, ๑ สิงหาคม พ.ศ. ๒๕๕๐, หน้า ๒๗   

 สถาบันสมทบของมหาวิทยาลัยเทคโนโลยีสุรนารี
สถาบันการบินพลเรือนประกาศ มทส. เรื่อง การรับสถาบันการบินพลเรือน กระทรวงคมนาคมเข้าเป็นสถาบันสมทบใน มทส 3 ตุลาคม พ.ศ. 2540

 สถาบันสมทบของมหาวิทยาลัยมหิดล
วิทยาลัยแพทยศาสตร์พระมงกุฎเกล้าราชกิจจานุเบกษา, ประกาศสำนักนายกรัฐมนตรี เรื่อง การรับวิทยาลัยแพทยศาสตร์พระมงกุฎเกล้าเข้าสมทบในมหาวิทยาลัยมหิดล ฉบับที่ ๑ พ.ศ. ๒๕๑๘, เล่ม ๙๒, ตอน ๑๑๙ ก, ๒๔ มิถุนายน พ.ศ. ๒๕๑๘, หน้า ๑๘๖ 
วิทยาลัยพยาบาลกองทัพบกราชกิจจานุเบกษา, ประกาศทบวงมหาวิทยาลัย เรื่อง การรับวิทยาลัยพยาบาลกองทัพบก เข้าสมทบในมหาวิทยาลัยมหิดล, เล่ม ๑๐๓, ตอน ๑๐๙ ก ฉบับพิเศษ, ๒๖ มิถุนายน พ.ศ. ๒๕๒๙, หน้า ๓๐ 
วิทยาลัยพยาบาลกองทัพเรือราชกิจจานุเบกษา, ประกาศทบวงมหาวิทยาลัย เรื่อง การรับวิทยาลัยพยาบาลกองทัพเรือเข้าสมทบในมหาวิทยาลัยมหิดล พ.ศ. ๒๕๓๗, เล่ม ๑๑๑, ตอนพิเศษ ๕๕ ง, ๒๑ พฤศจิกายน พ.ศ. ๒๕๓๗, หน้า ๒๓ 
วิทยาลัยพยาบาลทหารอากาศราชกิจจานุเบกษา, ประกาศทบวงมหาวิทยาลัย เรื่อง การรับวิทยาลัยพยาบาลทหารอากาศ เข้าเป็นสถาบันสมทบของมหาวิทยาลัยมหิดล พ.ศ. ๒๕๓๗, เล่ม ๑๑๑, ตอน พิเศษ ๕๖ ง, ๑ ธันวาคม พ.ศ. ๒๕๓๗, หน้า ๑๙ 
สถาบันวิจัยดาราศาสตร์แห่งชาติ (องค์การมหาชน)ราชกิจจานุเบกษา, ประกาศมหาวิทยาลัยมหิดล เรื่อง การรับสถาบันวิจัยวิทยาศาสตร์ในกำกับกระทรวงการอุดมศึกษา วิทยาศาสตร์ วิจัยและนวัตกรรม เข้าสมทบในมหาวิทยาลัยมหิดล พ.ศ. ๒๕๖๖, เล่ม ๑๔๐ ตอนพิเศษ ๒๑๙ ง, หน้า ๓๐
สถาบันเทคโนโลยีนิวเคลียร์แห่งชาติ (องค์การมหาชน)
สถาบันวิจัยแสงซินโครตรอน (องค์การมหาชน)

 สถาบันสมทบของมหาวิทยาลัยบูรพา
ศูนย์ฝึกพาณิชย์นาวีราชกิจจานุเบกษา, ประกาศทบวงมหาวิทยาลัย เรื่อง การรับศูนย์ฝึกพาณิชย์นาวี ในสังกัดกรมเจ้าท่า กระทรวงคมนาคม เข้าสมทบในมหาวิทยาลัยบูรพา พ.ศ. ๒๕๔๑, เล่ม ๑๑๕ พิเศษ, ตอน ๙๖ ง, ๑๙ ตุลาคม พ.ศ. ๒๕๔๑, หน้า ๘ 

 สถาบันสมทบของมหาวิทยาลัยเทคโนโลยีพระจอมเกล้าพระนครเหนือ
กาญจนาภิเษกวิทยาลัย ช่างทองหลวงประกาศมหาวิทยาลัยเทคโนโลยีพระจอมเกล้าพระนครเหนือ ๒๕ พฤศจิกายน พ.ศ. ๒๕๕๒

 สถาบันสมทบของมหาวิทยาลัยคริสเตียน
สถาบันกรุงเทพคริสตศาสนศาสตร์ 

 สถาบันสมทบของมหาวิทยาลัยมหาจุฬาลงกรณราชวิทยาลัย
วิทยาลัยพระพุทธศาสนาดองกุก ชอนบอบ สาธารณรัฐเกาหลี
มหาปัญญาวิทยาลัย อำเภอหาดใหญ่ จังหวัดสงขลา
มหาวิทยาลัยพระพุทธศาสนาจิ้งเจี๋ย ไชนิสไทเป
วิทยาลัยพระพุทธศาสนานานาชาติ ประเทศศรีลังกา
วิทยาลัยพระพุทธศาสนา ประเทศสิงคโปร์
วิทยาลัยพระพุทธศาสนาธรรมะเกต ฮังการี
# อักษรกะยา
อักษรกะยา หรือ อักษรคยาห์ (กะยา: ꤊꤢꤛꤢ꤭ ꤜꤟꤤ꤬) ได้รับอิทธิพลจากอักษรพม่าและอักษรไทย แท บู แพ (Htae Bu Phae) เป็นผู้ประดิษฐ์ในเดือนมีนาคม พ.ศ. 2505 ใช้สอนในโรงเรียนในค่ายผู้อพยพชาวกะยาในประเทศไทย  เขียนจากซ้ายไปขวาตามแนวนอน เสียงพยัญชนะแสดงด้วยเครื่องหมายข้างใต้พยัญชนะ สระแทนที่ด้วยตัวอักษรต่างหากจากพยัญชนะ 

 ใช้เขียน 
 ภาษากะยาซึ่งเป็นภาษากะเหรี่ยงสาขาหนึ่ง อยู่ในตระกูลจีน-ทิเบต มีผู้พูดราว 210,000 คนในรัฐกะเหรี่ยงและรัฐกะยา ประเทศพม่า คนที่พูดภาษานี้มักถูกเรียกว่าคะเรนนี, คะเรนยี หรือกะเหรี่ยงแดง

อักษร
สระ
 ꤢ  ꤣ  ꤤ  ꤥ  ꤢꤦ  ꤢꤧ  ꤢꤨ  ꤢꤩ  ꤢꤪ a  ơ  i  ô  ư  e  u  ê  o                 

สระสำหรับคำยืม
 ꤣꤦ  ꤣꤧ  ꤣꤨ  ꤣꤩ  ꤣꤪ ơư  ưe  ơu  ơê  ơo         

วรรณยุกต์
 ꤢ꤫  ꤢ꤬  ꤢ꤭ สูง  ต่ำ  กลาง

พยัญชนะ
 ꤊ  ꤋ  ꤌ  ꤍ  ꤎ  ꤏ  ꤐ  ꤑ k  kh  g  ng  s  sh  zh  ny                ꤒ  ꤓ  ꤔ  ꤕ  ꤖ  ꤗ  ꤘ  ꤙ t  ht  n  p  ph  m  d  b                ꤚ  ꤛ  ꤜ  ꤝ  ꤞ  ꤟ  ꤠ  ꤡ r  y  l  w  th  h  v  c               

ตัวเลข
 ꤀  ꤁  ꤂  ꤃  ꤄  ꤅  ꤆  ꤇  ꤈  ꤉ 0  1  2  3  4  5  6  7  8  9

 ยูนิโคด
# สดุดีอัสสัมชัญ
เพลงสดุดีอัสสัมชัญ (Glorify Assumption) เป็นเพลงหนึ่งที่ได้ชื่อว่าเป็นเพลงที่ปลุกความเป็น “อัสสัมชัญ” ในบรรดานักเรียนให้พลุ่งพล่านในสายเลือด เป็นเพลงที่ถูกนำไปใช้เป็นเพลงประจำสถาบันในเครือมูลนิธิคณะภราดาเซนต์คาเบรียลแขวงประเทศไทย ที่มีนามว่าอัสสัมชัญหลายแห่ง เว้นแต่ โรงเรียนเซนต์คาเบรียล โรงเรียนมงฟอร์ตวิทยาลัย โรงเรียนอัสสัมชัญธนบุรี โรงเรียนอัสสัมชัญศรีราชา ที่มีเพลงประจำโรงเรียนเป็นแบบเฉพาะหรือใช้เพลงสีแดงและขาวเป็นเพลงประจำโรงเรียน แต่ก็ยังคงใช้เพลงสดุดีอัสสัมชัญเป็นเพลงของโรงเรียนด้วย เช่น โรงเรียนมงฟอร์ตวิทยาลัยใช้เพลงเกียรติศักดิ์ MC ซึ่งดัดแปลงเพลงสดุดีอัสสัมชัญเป็นเพลงใหม่ที่เข้ากับโรงเรียนมงฟอร์ต ใช้ในการประกวดผู้นำเชียร์ในงานกรีฑาสีของโรงเรียนทุกปี

ที่มาของเพลงสดุดีอัสสัมชัญนั้น พบว่า ตั้งแต่ พ.ศ. 2478 มีเพลงที่ชื่อว่าสดุดีอัสสัมชัญแล้ว ซึ่งแต่งขึ้นในโอกาสสุวรรณสมโภชโรงเรียนอัสสัมชัญ โดยได้บรรเลงเป็นครั้งแรกในวันที่ 16 กุมภาพันธ์ ปีนั้นเอง แต่หลังจากนั้นก็ไม่พบว่ามีการบรรเลงในโอกาสใดอีก ต่อมาในปี พ.ศ. 2481 นายธนิต ราชภัณฑารักษ์ (OMAC 9916) ซึ่งได้ศึกษาดนตรีจาก นายโชติ สิงหเสนี (OMAC 8722) ได้แต่งคำร้องเพลงสดุดีอัสสัมชัญขึ้น โดยอาศัยทำนองเพลง Le Défilé du Régiment (เลอ เดฟีเล่ ดู เคชีมอง) ในหนังสือ Le Livre de Musique ของ Claude Augé เป็นหนังสือเรียนวิชาดนตรี ซึ่งภราดาหลุยส์ โนบิรอง (เดินทางสู่ประเทศไทยเมื่อ 7 มกราคม พ.ศ. 2450 มรณภาพเมื่อ 5 มิถุนายน พ.ศ. 2510 มีฉายาว่า หลุยส์แตร) เป็นผู้สอน และเพลงสดุดีอัสสัมชัญจึงกลายเป็นเพลงประจำสถาบันนับแต่นั้น
	
มีข้อสังเกตเกี่ยวกับการเขียนชื่อและเนื้อเพลงสดุดีอัสสัมชัญ ในกรณีที่ใช้ในสถาบันอื่น ๆ นอกจากโรงเรียนอัสสัมชัญ คือการเติมเครื่องหมายไปยาลน้อย (ฯ) หลังคำว่าอัสสัมชัญ ทั้งชื่อและเนื้อเพลง

แม้ว่าเพลงสดุดีอัสสัมชัญ จะเป็นเสมือนเพลงหลักของโรงเรียนในคณะภราดาเซนต์คาเบรียลไปแล้วก็ตาม หากแต่ยังคงเป็นเพลงที่มีความสำคัญต่อนักเรียน รวมถึงผู้มี “สายเลือดอัสสัมชัญ“ ทุกคน ทำหน้าที่เป็นดังสายใยเชื่อมโยงพี่น้อง แม้ต่างสถาบัน หากแต่ความเป็นอัสสัมชัญนั้นคือความเป็นหนึ่งเดียว ที่จะถูกรื้อฟื้นทุกครั้ง ที่เสียงเพลงสดุดีอัสสัมชัญได้ยิน และถูกเปล่งออกมาอย่างพร้อมเพรียง

“อัสสัมชัญจงมาพร้อมใจกันเถิด  มาชูเชิด AC ไว้ชั่วดินฟ้า”

แต่เนื่องจากบางโรงเรียนในเครือคณะภราดาเซนต์คาเบรียล สีประจำโรงเรียนมิได้เป็นสีแดง และสีขาว จึงได้มีการเปลี่ยนเนื้อร้องในท่อน "ขาว และ  แดง ของ เรา" เป็นตามสีประจำโรงเรียน เช่น โรงเรียนอัสสัมชัญลำปาง สีประจำโรงเรียนคือ สีน้ำเงิน และ สีขาว จึงได้มีการเปลี่ยนเนื้องร้องเป็น "ขาว น้ำเงิน ของ เรา" เป็นต้น
# สะพานมหาดไทยอุทิศ
สะพานมหาดไทยอุทิศ หรือชื่อเรียกอย่างไม่เป็นทางการว่า สะพานร้องไห้  เปิดใช้เป็นทางการเมื่อวันที่ 23 ตุลาคม พ.ศ. 2457 เป็นสะพานของถนนบริพัตร ในพื้นที่แขวงบ้านบาตร เขตป้อมปราบศัตรูพ่าย กรุงเทพมหานคร เพื่อข้ามคลองมหานาค ณ จุดบรรจบระหว่างคลองมหานาคกับคลองรอบกรุงหรือคลองโอ่งอ่าง-บางลำพู มาเชื่อมกับถนนดำรงรักษ์และถนนหลานหลวง รวมทั้งถนนราชดำเนิน

สะพานมหาดไทยอุทิศตั้งอยู่ใกล้เคียงกับภูเขาทอง วัดสระเกศและป้อมมหากาฬ สร้างขึ้นเพื่อเทิดพระเกียรติพระบาทสมเด็จพระจุลจอมเกล้าเจ้าอยู่หัว โดยสมเด็จพระเจ้าบรมวงศ์เธอ กรมพระยาดำรงราชานุภาพ เสนาบดีกระทรวงมหาดไทยร่วมกับข้าราชการของกระทรวงทั่วประเทศร่วมกันบริจาคค่าก่อสร้าง ซึ่งรวมเงินได้ 41,241 บาท 61 สตางค์ มอบให้กรมสุขาภิบาลเป็นผู้สร้าง สิ้นค่าก่อสร้างไปทั้งสิ้น 57,053 บาท 29 สตางค์ ส่วนที่เกินโปรดเกล้าให้กรมสุขาภิบาลออกเงินสมทบ

การก่อสร้างสะพานมหาดไทยอุทิศเป็นพระราชดำริของพระบาทสมเด็จพระจุลจอมเกล้าเจ้าอยู่หัวเพื่อให้การสัญจรไปมาสะดวกขึ้นเนื่องจากบริเวณนี้เป็นที่รวมของถนนหลายสาย แต่เสด็จสวรรคตเสียก่อน พระบาทสมเด็จพระมงกุฎเกล้าเจ้าอยู่หัวพระราชทานนามสะพานมหาดไทยอุทิศและโปรดเกล้าให้กรมสุขาภิบาลทำหุ่นจำลองตัวสะพานไปตั้งถวายตัวในงานถวายพระเพลิงพระบรมศพของพระบาทสมเด็จพระจุลจอมเกล้าเจ้าอยู่หัวด้วย

สะพานมหาดไทยอุทิศมีรูปแบบทางสถาปัตยกรรมแบบยุโรปและก่อสร้างตามวิธีสมัยใหม่ กลางราวสะพานด้านขวามีภาพประติมากรรมนูนต่ำเป็นรูปสตรีอุ้มเด็ก ในมือมีช่อดอกซ่อนกลิ่น ด้านซ้ายเป็นรูปผู้ชายยืนจับไหล่ของเด็ก เป็นภาพแสดงถึงความโศรกเศร้าอาลัยรำลึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว อันเป็นที่มาของชื่อ "สะพานร้องไห้"

พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินประกอบพิธีเปิดสะพานด้วยพระองค์เองในคล้ายวันสวรรคตของพระบาทสมเด็จพระจุลจอมเกล้าเจ้าอยู่หัวเมื่อวันศุกร์ที่ 23 ตุลาคม 2457ข่าวในพระราชสำนัก วันศุกร์ที่ 23 ตุลาคม พุทธศักราช 2457

นอกจากนี้แล้ว ในปัจจุบัน สะพานมหาดไทยอุทิศยังเป็นสะพานที่เป็นโบราณสถานที่สามารถให้รถวิ่งข้ามได้เพียงแห่งเดียวในกรุงเทพมหานคร โดยไม่ได้มีการขยายพื้นที่ของสะพานออก จึงยังคงสภาพเดิมตั้งแต่แรกสร้างไว้ได้มากถึงร้อยละ 90

 ระเบียงภาพ
# ไนดาเรีย
ไฟลัมไนดาเรีย  หรือชื่อเดิมว่า ไฟลัมซีเลนเตอราตา  หรือพวก ซีเลนเตอราตา  เป็นกลุ่มสัตว์ที่มีรูปร่างทรงกระบอก มีโพรงในลำตัว และมีเข็มพิษ เช่น แมงกะพรุน ดอกไม้ทะเล ไฮดรา ส่วนใหญ่พบตามชายฝั่งลงไปจนถึงทะเลลึก บางชนิดพบในน้ำจืด กลางลำตัวเป็นท่อกลวง มีอวัยวะคล้ายหนวดหลายเส้น ภายในหนวดนี้มีเข็มพิษจำนวนมาก เมื่อสัมผัสจะทำให้ผิวหนังระคายเคืองและพิษจากเข็มพิษบางชนิดทำให้สัตว์เป็นอัมพาตได้ สัตว์กลุ่มนี้มีประโยชน์ต่อมนุษย์โดยเฉพาะพวกปะการัง เสมือนเป็นป่าใต้น้ำ ที่เป็นแหล่งที่อยู่อาศัย ที่เจริญเติบโต และที่หลบภัยของสัตว์น้ำนานาชนิด สัตว์บางชนิดในกลุ่มนี้จะสืบพันธุ์แบบไม่อาศัยเพศโดยการแตกหน่อ เช่น ไฮดรา ปะการัง และบางชนิดสืบพันธุ์แบบอาศัยเพศ เช่น แมงกะพรุน

 ลักษณะโดยทั่วไป 

 มีเนื้อเยื่อ 2 ชั้น (Diploblastica) คือ เอ็กโทเดิร์ม (Ectodrem) และเอนโดเดิร์ม (Endoderm) โดยที่ระหว่าง 2 ชั้นดังกล่าวมีลักษณะคล้ายวุ้น  ที่เรียกว่า "มีโซเกลีย" (Mesoglea) ชั้นนอก-เอพิเดอร์มิส (Epidermis) ชั้นมีโซเกลีย (Measoglea) และชั้น แกสโตรเดอร์มิส (Glastrodermis) ตามลำดับ
 รูปร่างทรงกระบอก หรือ ทรงร่ม สมมาตรรัศมี
 มีช่องว่างในลำตัวที่เรียกว่า "ช่องแกสโตรวาสคิวลาร์" (Gastrovascular Cavity) เสมือนระบบย่อยอาหารและระบบหมุนเวียนสาร
 ทางเดินอาหารแบบช่องเดียว (One-hole sac) มีการย่อยอาหารภายในเซลล์ (Intracellular digestion) เกิดขึ้นที่ชั้นแกสโตรเดอร์มิส
 มีหนวดหรือ เทนตาเคิล (Tentacle) อยู่รอบปาก มีเซลล์ "นิโดไซต์" (Cnidocyte) แทรกอยู่ที่เทนตาเคิล และตามผนังลำตัว มนถึงของเซลล์นิโดไซท์นั้น 
 มีเข็มพิษเรียก นีมาโตซีสต์  (Nematocyst) ใช้สำหรับแทงเหยื่อ โดยเหยื่อผู้เคราะห์ร่ายอาจตายหรือเป็นอัมพาตได้
 ระบบประสาทเป็นแบบร่างแห (Nerve Net) คือเซลล์ประสาทที่เชื่องโยงกันทั่วตัวยังไม่มีการรวมกลุ่มของเซลล์ประสาทเป็นปมประสาท (Ganglion)

 การจัดจำแนก 
 ชั้นไฮโดรซัว มีรูปร่างคล้ายต้นไม้ ระยะที่เป็นรูปกระดิ่งคว่ำมีขนาดเล็ก เช่น ไฮดรา แมงกะพรุนน้ำจืด แมงกะพรุนลอย แมงกะพรุนไฟหมวกโปรตุเกส (Physalia physalis) 
 ชั้นไซโฟซัว ตัวอ่อนรูปร่างแบบต้นไม้ ตัวเต็มวัยคล้ายกระดิ่งคว่ำขนาดใหญ่ เช่น แมงกะพรุนไฟ (Tamoya sp.) แมงกะพรุนจาน 
 ชั้นแอนโทซัว มีรูปร่างแบบต้นไม้ตลอดชีวิต เช่น ปะการังนิ่ม กะละปังหา ปากกาทะเล ดอกไม้ทะเล ปะการังดอกเห็ด ปะการังเขากวาง
หมวดหมู่:สัตว์
หมวดหมู่:ไฟลัม
หมวดหมู่:ไนดาเรีย
# วี.ลีก 1
วี.ลีก ดิวิชัน 1  เป็นการแข่งขันฟุตบอลลีกอาชีพ ระดับสูงสุดของประเทศเวียดนาม ก่อตั้งในปี พ.ศ. 2523 (ฤดูกาล 1980) โดยมีสโมสรฟุตบอลที่เข้าร่วมการแข่งขันทั้งสิ้น 14 ทีม และมีการเล่นในแบบการแข่งเหย้าและเยือน เมื่อจบฤดูกาลทีมอันดับแรกจะได้ผ่านเข้าไปเล่นในเอเอฟซีแชมเปียนส์ลีก

 สโมสร 
สโมสรที่เข้าร่วมแข่งขันในฤดูกาล 2023–24

 สโมสร ที่ตั้ง สนามเหย้า ความจุ ผลงานฤดูกาลก่อนกวีเญิน (จังหวัดบิ่ญดิ่ญ)สนามกีฬากวีเญินVL1 (7th)บีคาเม็กซ์ บินห์เยืองถูเสิ่วหมต (จังหวัดบิ่ญเซือง)สนามกีฬาก่อเดิ่วVL1 (12th)เปล็ยกู (จังหวัดซาลาย)สนามกีฬาเปล็ยกูVL1 (10th)ไฮฟองสนามกีฬาหลักจัยVL1 (6th)ฮานอยสนามกีฬาห่างเด๋ยVL1 (2nd)VL1 (1st)VL1 (3rd)ห่าติ๋ญ (จังหวัดห่าติ๋ญ)สนามกีฬาห่าติ๋ญVL1 (8th)นครโฮจิมินห์สนามกีฬาท้งเญิ้ตVL1 (13th)จังหวัดคั้ญฮหว่า19 AugustVL1 (11th)นามดิญนามดิ่ญ (จังหวัดนามดิ่ญ)สนามกีฬาเทียนเจื่องVL1 (5th)วิญ (จังหวัดเหงะอาน)สนามกีฬาวิญVL1 (9th)เกิ๋มฝา (จังหวัดกว๋างนิญ)สนามฟุตบอลฮหว่าซวน (ชั่วคราว)  10px VL2 (1st)ทัญฮว้า (จังหวัดทัญฮว้า)สนามกีฬาทัญฮว้าVL1 (4th)

 ทำเนียบสโมสรชนะเลิศ 
 2024–25 : นามดิ่ญ (Thép Xanh Nam Định) (3) 
 2023-24 : นามดิ่ญ (Thép Xanh Nam Định) (2) 
 2023 : คองอันฮานอย (Công An Hà Nội) (2) 
 2022 : ฮานอย (Hà Nội) (6) 
 2021 : ยกเลิกการแข่งขัน"ฮองอันห์ ยาลาย" ทีม "ซิโก้" ชวดแชมป์วีลีก ส.บอลเวียดนาม ลงมติไม่มีทีมแชมป์
 2020 :  (6)
 2019 : ฮานอย (Hà Nội) (5)
 2018 : ฮานอย (Hà Nội) (4)
 2017 : คิวเอ็นเคกว๋างนาม (Quảng Nam)
 2016 : ฮานอยทีแอนด์ที (Hà Nội T&T) (3)
 2015 : เบกาเม็กซ์ บิ่ญเซือง (Becamex Bình Dương) (4)
 2014 : เบกาเม็กซ์ บิ่ญเซือง (Becamex Bình Dương) (3)
 2013 : ฮานอยทีแอนด์ที (Hà Nội T&T) (2)
 2012 : เอสเอชบี ดานัง (SHB Đà Nẵng) (3)
 2011 : ซงลาม เหงะอาน (Sông Lam Nghệ An) (3)
 2010 : ฮานอยทีแอนด์ที (Hà Nội T&T) 
 2009 : เอสเอชบี ดานัง (SHB Đà Nẵng) (2)
 2008 : เบกาเม็กซ์ บิ่ญเซือง (Becamex Bình Dương) (2)
 2007 : เบกาเม็กซ์ บิ่ญเซือง (Becamex Bình Dương) 
 2006 : ด่งเติมล็องอาน (Đồng Tâm Long An) (2)
 2005 : ด่งเติมล็องอาน (Đồng Tâm Long An) 
 2004 : ฮหว่างอัญซาลาย (Hoàng Anh Gia Lai) (2)
 2003 : ฮหว่างอัญซาลาย (Hoàng Anh Gia Lai) 
 2001-02  ท่าเรือไซ่ง่อน (Cảng Sài Gòn) (4)
 2000-01 ซงลาม เหงะอาน (Sông Lam Nghệ An) (2)  
 1999-00 ซงลาม เหงะอาน (Sông Lam Nghệ An)   
 1998 : กระทรวงกลาโหมเวียดนาม (Câu Lạc Bộ Quân Đội) (5)
 1997 : ท่าเรือไซ่ง่อน (Cảng Sài Gòn) (3)
 1996 : ด่งท้าป (Đồng Tháp)
 1995 :  ตำรวจนครบาลเวียดนาม (Công An Thành Phố)
 1993-94 ท่าเรือไซ่ง่อน (Cảng Sài Gòn) (2)
 1992 : พนักงานกวั๋งนาม-ดานัง (Công Nhân Quảng Nam Đà Nẵng	)
 1991 : กรมศุลกากรเวียดนาม (Hải Quan) 
 1990 : กระทรวงกลาโหมเวียดนาม (Câu Lạc Bộ Quân Đội) (4)
 1989 : ด่งท้าป (Đồng Tháp)
 1987-88 : กระทรวงกลาโหมเวียดนาม (Câu Lạc Bộ Quân Đội) (3)
 1986 : ท่าเรือไซ่ง่อน (Cảng Sài Gòn)
 1985 : บริษัทอุตสาหกรรมห่านามนิญ (Công Nghiệp Hà Nam Ninh)
 1984 : คองอันฮานอย (Công An Hà Nội)
 1982-83 : กระทรวงกลาโหมเวียดนาม (Câu Lạc Bộ Quân Đội) (2)
 1981-82 : กระทรวงกลาโหมเวียดนาม (Câu Lạc Bộ Quân Đội)
 1980 : กรมรถไฟเวียดนาม (Tổng Cục Đường Sắt)
# องค์บาก
องค์บาก  เป็นภาพยนตร์ไทยแนวศิลปะการต่อสู้ ที่ออกฉายในปี พ.ศ. 2546 กำกับโดย ปรัชญา ปิ่นแก้ว และผลงานการกำกับคิวแอกชั่นโดย พันนา ฤทธิไกร แสดงนำโดย ทัชชกร ยีรัมย์, หม่ำ จ๊กมก, ภุมวารี ยอดกมล และมีร่วมด้วย สุเชาว์ พงษ์วิไล, วรรณกิต ศิริพุฒ, เชษฐวุฒิ วัชรคุณ, ชุมพร เทพพิทักษ์, ฉัฏฐพงศ์ พันธนะอังกูร, รุ่งระวี บริจินดากุลOfficial website ฐานข้อมูลภาพยนตร์, พรพิมล ชูขันทอง

 เรื่องย่อ 
องค์บาก พระพุทธรูปศักดิ์สิทธิ์ ซึ่งเป็นที่เคารพบูชาของหมู่บ้านหนองประดู่ ได้ถูกขโมยตัดเศียรไป บุญทิ้ง (ทัชชกร ยีรัมย์)  หนุ่มบ้านหนองประดู่ จึงอาสาออกตามหามาจนถึงกรุงเทพฯ จนได้เจออ้ายหำแหล่หรือ ยอร์จ (หม่ำ จ๊กมก) ลูกชายผู้ใหญ่บ้านที่ทิ้งท้องนาและกลิ่นโคลนสาปควายบ้านนอก มาร่วมทีมกับ หมวยเล็ก (ภุมวารี ยอดกมล) มาเป็น 18 มงกุฎ ต้มตุ๋นชาวบ้านเพื่อเลี้ยงปากท้อง 

บุญทิ้งจึงไม่วายเป็นเหยื่อเพราะความซื่อ แต่ด้วยความที่เป็นคนดีและเคยช่วยเหลือชีวิตทั้งสองไว้ ภายหลังเขาจึงได้รับความช่วยเหลือจากทั้งสองในการตามหาองค์บาก พร้อมถูกดึงเข้าสู่การต่อสู้กับเจ้าพ่อมาเฟียอิทธิพลมืดจนเกือบเอาชีวิตไม่รอด บุญทิ้งจึงขอต่อสู้ทั้งชีวิตด้วยศิลปะมวยไทยโบราณตลอดจนการเดินทางตามหาองค์บากเพื่อนำกลับคืนสู่หมู่บ้านให้ทันพิธีอุปสมบทหมู่ซึ่งจะจัดขึ้นในอีก 7 วันให้ได้

 นักแสดง 
 ภาพยนตร์ องค์บาก รับบทเป็น  นักแสดงนำโดยบุญทิ้ง / ทิ้ง ประดู่พริ้วทัชชกร ยีรัมย์อ้ายหำแหล่ / ยอร์จเพ็ชรทาย วงษ์คำเหลาหมวยเล็ก (หมวย)ภุมวารี ยอดกมลเสี่ยคมทวนสุเชาว์ พงษ์วิไลลุงเมาชุมพร เทพพิทักษ์ดอนวรรณกิตย์ ศิริพุฒเป๋งเชษฐวุฒิ วัชรคุณสมิง สิบทิศฉัฏฐพงศ์ พันธนะอังกูร รับบทเป็น  นักแสดงรับเชิญเง็ก (พี่สาวของหมวยเล็ก)รุ้งนภัฐ บริจินดากุลโตชิโร (นักมวยกังฟู)ณัฐพล อัศวโภคินแม่หวาน พรพิมล ชูขันทองยายหอมบุญศรี ยินดีตาเหมือนอุดม ชวนชื่นเสี่ยเป้าวรวิทย์ ตั้งจิตรศิริกุลเฮียเหลาฉลองศักดิ์ ศิริมหาศาลผู้ใหญ่น้อย (พ่อของอ้ายหำแหล่)แสวง รอดนุชแม่จำเนียร (แม่ของอ้ายหำแหล่)สุทิน รอดนุชชาวบ้านพันนา ฤทธิไกรองครักษ์ ชูพงษ์ ช่างปรุงองครักษ์ดอน เฟอร์กูสันเพิร์ล ฮาร์เบอร์อีริด มาร์คัส ชูทส์หมอสักทวีศิลป์ วิษณุโยธิน

 รางวัลในประเทศไทย 

ตารางสาขารางวัลที่ได้เข้าชิงรางวัล สีเขียวคือได้รับรางวัล สีแดงคือได้รับการเสนอชื่อแต่พลาดรางวัลไป
 ผู้มอบรางวัล สาขารางวัล ผลรางวัลสุพรรณหงส์ การสร้างภาพพิเศษยอดเยี่ยม (ธนัติ สุนสิน), (ฐานพัฒน์ ทวีสุข) เสนอชื่อเข้าชิง ผู้แสดงประกอบชายยอดเยี่ยม (เพ็ชรทาย วงษ์คำเหลา) เสนอชื่อเข้าชิง ผู้แสดงนำชายยอดเยี่ยม (ทัชชกร ยีรัมย์) เสนอชื่อเข้าชิง เฉลิมไทยอวอร์ด ภาพยนตร์ไทยยอดเยี่ยม เสนอชื่อเข้าชิง สตาร์เอนเตอร์เทนเมนต์อวอร์ดส นักแสดงนำชายยอดเยี่ยม (ทัชชกร ยีรัมย์) ได้รับรางวัล KUNGFUCINEMA AWARD นักแสดงนำฝ่ายชายที่เน้นศิลปะการต่อสู้ยอดเยี่ยม (ทัชชกร ยีรัมย์) ได้รับรางวัล ออกแบบฉากและศิลปะการต่อสู้ยอดเยี่ยม (ทัชชกร ยีรัมย์) ได้รับรางวัล ทูตวัฒนธรรมด้านภาพยนตร์ครั้งที่ 1 ทูตวัฒนธรรมด้านภาพยนตร์ครั้งที่ 1 (ทัชชกร ยีรัมย์) ได้รับรางวัล

 เวอร์ชันอีกรูปแบบ 
หลังจากที่ องค์บาก กลายเป็นภาพยนตร์ที่ได้รับความนิยมในประเทศไทย สิทธิการซื้อขายสำหรับต่างประเทศในเอเชีย ถูกซื้อโดย ลุก แบซง จากบริษัท EuropaCorp

 ละครโชว์เวทีสุดยิ่งใหญ่
หลังจากประสบความสำเร็จอย่างมากจึงได้นำมาดัดแปลงเนื้อหาให้เป็นรูปแบบละครโชว์บนเวทีที่คงสไตล์การ เล่นจริง เจ็บจริง ไม่ใช้ตัวแสดงแทน ทุกฉากทุกตอนของจริง ไม่มีตัด โดยได้นักแสดงสตั้นแมนและนักแสดงรุ่นใหม่ที่ผ่านการคัดกว่า 100 ชีวิต ฝึกฝนกว่า 1 ปีเต็ม ทำการเปิดโชว์การแสดงทุกวันยกเว้นวันจันทร์ ณ โรงละคร ห้าง SHOW DC พระราม 9 ชั้น 6 (MGI HALL ห้าง Bravo BKK ในปัจจุบัน) ติดกับ RCA ปัจจุบันการแสดงได้ปิดตัวไปแล้ว
# สิงคโปร์พรีเมียร์ลีก
สิงคโปร์พรีเมียร์ลีก (S.League) เป็นลีกฟุตบอลสูงสุดในประเทศสิงคโปร์ เริ่มก่อตั้งในปี พ.ศ. 2539 (ค.ศ. 1996) โดยมาแทนลีกเดิมที่มีชื่อว่า เอส.ลีก ก่อตั้งในปี ค.ศ. 2018 ปัจจุบันลีกนี้มีทีมอยู่ 9 ทีม

ประวัติ
เอส.ลีก (S.League) เป็นลีกฟุตบอลสูงสุดในประเทศสิงคโปร์ เริ่มก่อตั้งในปี พ.ศ. 2539 (ค.ศ. 1996) โดยก่อนหน้าเอสลีกได้ใช้ชื่อ "เนชันแนลฟุตบอลลีก" ระหว่างปี 2518-2530 และ "พรีเมียร์ลีก" ระหว่างปี 2531-2538 ปัจจุบันประสบปัญหาความถดถอยของยอดผู้ชมในสนาม จึงจำเป็นต้องเชิญทีมจากต่างชาติเข้าแข่งขัน ทั้งจาก จีน เกาหลีใต้ บรูไน และญี่ปุ่น ซึ่งปัจจุบันความนิยมของเอสลีกก็ยังไม่เพิ่มขึ้น ทำให้หลายสโมสรต้องปิดตัวลงไป เช่น สโมสรเซมบาวัง

สโมสรใน เอส.ลีก
สโมสรใน เอส.ลีก ปัจจุบัน
  อัลบิเร็กซ์ นีงาตะ (S)
  บาเลสเตียร์ คัลซา, เกิดจากการควบรวมกิจการระหว่าง บาเลสเตียร์ เซ็นทรัล และ Clementi Khalsa ในปี 2002
  เกย์ลัง อินเตอร์เนชันแนล, รู้จักกันในชื่อ เกลัง ยูไนเต็ด ตั้งแต่ 1996 ถึง 2012
  ไลออนซิตีเซเลอส์
  ฮัวกัง ยูไนเต็ด, เป็นที่รู้จักในชื่อ Marine Castle United (1998-2001), Sengkang Marine (2002-2003), Sengkang Punggol (รวมเข้ากับ Paya Lebar Punggol 2006-2010) 
  ทัมปิเนส โรเวอร์
  ตันจงปาการ์
  Young Lions
  DPMM FC

อดีตสโมสรใน เอส.ลีก
  Tanjong Pagar United (1996–2004, 2011–2014; known as Tiong Bahru United from 1996 to 1997.)
  Woodlands Wellington (1996-2014)
  Sembawang Rangers (1996-2003)
  Jurong (1997-2003)
  Gombak United (1998-2002, 2006-2012)
  Clementi Khalsa (1999-2002)
  Paya Lebar Punggol (2005)
  Sporting Afrique (2006)
  วอริเออร์ (1996–2019)

สโมสรต่างประเทศ
  Sinchi FC (2003–2005)
  Super Reds (2007–2009)
  Sporting Afrique (2006)
  Liaoning Guangyuan (2007)
  Dalian Shide Siwu (2008)
  Beijing Guoan Talent (2010)
  เอตวล (2010–2011) 
  Harimau Muda A (2012)
  Harimau Muda B (2013–2015)

 ทำเนียบสโมสรชนะเลิศ 
 ฤดูกาล  ชนะเลิศ2024–25ไลออนซิตีเซเลอส์2023อัลบิเร็กซ์ นีงาตะ (S)2022อัลบิเร็กซ์ นีงาตะ (S)2021 ไลออนซิตีเซเลอส์2020อัลบิเร็กซ์ นีงาตะ (S)2019บรูไน DPMM 2018   อัลบิเร็กซ์ นีงาตะ (S) 2017   อัลบิเร็กซ์ นีงาตะ (S) 2016   อัลบิเร็กซ์ นีงาตะ (S) 2015   บรูไน DPMM 2014   วอริเออร์ 2013   ทัมปิเนส โรเวอร์ 2012   ทัมปิเนส โรเวอร์ 2011   ทัมปิเนส โรเวอร์ 2010   เอตวล เอฟซี 2009   สิงคโปร์ อาร์ม ฟอร์ซ 2008   สิงคโปร์ อาร์ม ฟอร์ซ 2007   สิงคโปร์ อาร์ม ฟอร์ซ 2006   สิงคโปร์ อาร์ม ฟอร์ซ 2005  ทัมปิเนส โรเวอร์ 2004  ทัมปิเนส โรเวอร์ 2003  โฮม ยูไนเต็ด 2002  สิงคโปร์ อาร์ม ฟอร์ซ 2001  สิงคโปร์ อาร์ม ฟอร์ซ 2000  เกย์ลัง ยูไนเต็ด 1999  โฮม ยูไนเต็ด 1998  สิงคโปร์ อาร์ม ฟอร์ซ 1997  สิงคโปร์ อาร์ม ฟอร์ซ 1996  เกย์ลัง ยูไนเต็ด

 ผลงานตามสโมสร 
สโมสร  ชนะเลิศ  รองชนะเลิศ วอริเออร์ (สิงคโปร์ อาร์ม ฟอร์ซ) 9  4 อัลบิเร็กซ์ นีงาตะ (S)   6  1  ทัมปิเนส โรเวอร์   5  8  ไลออนซิตีเซเลอส์ (โฮม ยูไนเต็ด)   4  8 บรูไน DPMM22 เกย์ลัง อินเตอร์เนชันแนล  2  1 เอตวล  1  0 ตันจงปาการ์  0  3 Super Reds  0  1
# แผ่นตารางทำการ
แผ่นตารางทำการ หรือ สเปรดชีต  เป็นลักษณะข้อมูลที่มีการจัดเรียงในลักษณะตารางสี่เหลี่ยม ที่ใช้ในการคำนวณเป็นหลักและบางครั้งใช้ในการเก็บข้อมูล บางคนเรียกโปรแกรมนี้ว่า กระดาษทดเลขอิเล็กทรอนิกส์ เนื่องจากตัวโปรแกรมจะมีความสามารถในการคำนวณทางคณิตศาสตร์มาก  โปรแกรมประเภทนี้รุ่นแรกๆ มีชื่อว่า วิสิแคล (VisiCalc) ต่อมาก็มีการพัฒนาให้ดีขึ้นมาเป็น ซุปเปอร์แคล (SuperCalc) ต่อมาได้มีการพัฒนาจนเป็นที่นิยมแพร่หลายมากคือ โลตัส 1-2-3  จนไมโครซอฟเห็นถึงความสามารถของโปรแกรมประเภทนี้จึงพัฒนาของตนเองขึ้นเป็น ไมโครซอฟท์ เอ็กเซล  

 ลักษณะของโปรแกรม 

โปรแกรมประเภทนี้จะมีการแบ่งเป็นช่องๆ เรียกว่า "เซล"(cell) โดยจะมีการระบุตำแหน่งของเซลเป็นแนวแถว ตั้ง(column) และแถวนอน (row)คือจะเรียกแถวตั้งเป็นตัวอักษร และแถวนอนเป็นตัวเลข เช่น A1 หมายถึงแถวตั้งที่ 1 และแถวนอนที่ 1 สำหรับไมโครซอฟท์ เอ็กเซลได้เพิ่มการเรียกให้ง่ายขึ้นโดยใช้เป็น R1C1 ได้ด้วย

โปรแกรมประเภทนี้ในยุคแรกๆ เมื่อต้องการใช้ฟังก์ชันเช่น File-> save ต้องมีการกดข้อความเข้าไปตามที่ต้องการ  แต่พอมาเป็นโลตัส ก็สามารถกดตัวแทนได้เป็น F แทนคำว่า File และ S แทนคำว่า Save  ในยุคของไมโครซอฟท์ เอ็กเซลโปรแกรมได้มีการพัฒนาอย่างมาก สามารถใช้คำนวณสูตรยากๆ ทางคณิตศาสตร์ สถิติ สร้างกราฟต่างๆ  ใช้กับฐานข้อมูล (Database) เปิดไฟล์ข้อมูลประเภทต่างๆที่ไม่ใช่ .xls หรือแทรกรูปภาพบนตารางได้  สำหรับรายการที่เยี่ยมมากที่ไมโครซอฟเอ็กเซลมีก็คือ ไพว็อทเทเบิ้ล (Pivot Table)
# ทีมชาติไทย
ทีมชาติไทย สามารถหมายถึง บุคคลที่แข่งขันในนามของประเทศไทย ซึ่งสามารถหมายถึง

 ฟุตบอลทีมชาติไทย (ทีมชาติชุดใหญ่)
 ฟุตบอลหญิงทีมชาติไทย
 ฟุตซอลทีมชาติไทย
 วอลเลย์บอลหญิงทีมชาติไทย
 วอลเลย์บอลชายทีมชาติไทย
 เบสบอลทีมชาติไทย
ฮอกกี้น้ำแข็งชายทีมชาติไทย
ฮอกกี้น้ำแข็งหญิงทีมชาติไทย

ตะกร้อชายทีมชาติไทย
# อัลลิสัน แม็ก
อัลลิสัน แม็ก (Allison Mack) เป็นดารานักแสดงชาวอเมริกัน แต่ทว่าเกิดที่เยอรมนี โดยมีบทบาทแสดงที่เธอได้รับชื่อเสียงและเป็นที่รู้จักมากที่สุดจากละครเรื่อง สมอลล์วิลล์ ในบทบาทของโคลอี้ ซัลลิแวน เพื่อนสนิทและเพื่อนร่วมงานของคลาร์ก เค้นท์

 ประวัติ 
อัลลิสัน แม็ก เกิดที่ประเทศเยอรมนี ในวันที่ 29 กรกฎาคม พ.ศ. 2525 (ค.ศ.1982) ที่เมือง Preetz ประเทศเยอรมนี โดยพ่อและแม่ของเธอทำงานอยู่ที่นั่น เมื่อเธออายุ 2 ขวบเธอและครอบครัวได้ย้ายมาอยู่ที่ลองบีช แคลิฟอร์เนีย สหรัฐอเมริกา และเริ่มต้นพรสวรรค์ทางด้านการแสดงของเธอตั้งแต่เล็ก ๆ โดยได้เข้าเรียนการแสดงเมื่อเธออายุได้ราว 7 ขวบ และมีผลงานการแสดงมาตั้งแต่ปี 2532 ต่อจากนั้น เธอได้รับงานแสดงที่มากขึ้นด้วยความสามารถของเธอจนกระทั่งได้รับงานแสดงละครเรื่องสมอลวิลล์ (Smallville) ในปี 2544 ในบท Chloe Sullivan ซึ่งเธอได้มีชื่อเสียงมากที่สุดเพราะผลงานการแสดงละครเรื่องนี้

ปัจจุบันเธออาศัยอยู่ที่แวนคูเวอร์ ประเทศแคนาดา เพื่อถ่ายทำละครสมอลวิลล์ ซึ่งถ่ายทำที่แวนคูเวอร์

 ผลงานการแสดง 
 ละคร "สมอลวิลล์" แสดงเป็น โคลอี้ ซัลลิแวน (2544-ปัจจุบัน) 
 ภาพยนตร์ "แอนท์บูลลี่ (Ant Bully) " พากย์เสียงทิฟฟานี่ นิกเคิล (2549) 
 ละครภาคพิเศษที่อยู่ใน DVD สมอลวิลล์ ภาค 5 "สมอลวิลล์: ตำนานแห่งความแค้น (Smallville: Vengeance Chronicles) " แสดงเป็นโคลอี้ ซัลลิแวน (2549) 
 ละครภาคพิเศษที่อยู่ใน DVD สมอลวิลล์ ภาค 2-3 "สมอลวิลล์: ตำนานแห่งโคลอี้ (Smallville: Chloe's Chronicles) " แสดงเป็นโคลอี้ ซัลลิแวน (2545-2547) 
 ละคร "The nightmare room" (2545) 
 ละคร "Opposite Sex" (2543)
# การแข่งขันทางอุตสาหกรรม
การแข่งขันในระดับอุตสาหกรรม เมื่อพิจารณาความสำคัญทางการแข่งขันในทางอุตสาหกรรม สิ่งที่เราควรมองเป็นประการแรก คือ แรงขับห้าประการในการแข่งขัน
 อุปสรรคในการเข้าสู่อุตสาหกรรม
 คู่แข่งขันที่มีอยู่เดิมในอุตสาหกรรม
 อำนาจหารต่อรองของผู้ผลิต
 อำนาจต่อรองของผู้บริโภค
 สินค้าที่สามารถทดแทนกันได้